**OPĆE SMJERNICE MENTORSKOG I PRIPRAVNIČKOG PROGRAMA**

**(TERMS OF REFERENCES)**

1. **O PROJEKTU POWER**

Projekt POWER: Stvaranje novih mogućnosti za rad, zapošljavanje i profesionalnu rehabilitaciju osoba s invaliditetom, se realizira u Bosni i Hercegovini i Crnoj Gori zahvaljujući potpori Europske unije, kroz IPA II Program prekogranične suradnje Bosna i Hercegovina - Crna Gora. Projekt provodi Caritas BiH u suradnji s partnerima iz BiH i Crne Gore: Nadbiskupijski centar za pastoral mladih Ivan Pavao II., Udruga roditelja i djece s posebnim potrebama Vedri osmijeh, Fond za profesionalnu rehabilitaciju i zapošljavanje osoba s invaliditetom Federacije BiH, Caritas Barske nadbiskupije, Udruženje Paraplegičara Bar i Biznis start-up centar iz Bara. Projekt ima za cilj stvoriti nove mogućnost za zapošljavanje osoba s invaliditetom. Jedna od aktivnosti projekta POWER je provedba pripravničkog i mentorskog programa za osobe s invaliditetom.

1. **O PRIPRAVNIČKOM I MENTORSKOM PROGRAMU**

*Pripravnički program* podrazumijeva kratkoročnu priliku osobama s invaliditetom u prekograničnom području kako bi razvili svoje profesionalne vještine, stekli radno iskustvo i bolje razumjeli zadatke određenog radnog mjesta. Kroz projekt POWER ponudit će se mogućnost pripravničkog angažmana za ukupno 20 osoba s invaliditetom, 10 u BiH i 10 u Crnoj Gori.

*Pripravnik/ca* u projektu POWER je osoba s invaliditetom, najmanje 50% stupanj invaliditeta bilo koje vrste, koja do sada nije imala radnog iskustva. Pripravnici moraju biti evidentirani u službama za zapošljavanje kao nezaposlene osobe. Prednost će se dati osobama do 35 godina starosti. Pripravnik mora potpisati Ugovor o pripravničkom angažmanu. Prije potpisivanja Ugovora preporuča se kratki probni rad, upoznavanje pripravnika/ce i poslodavca, u trajanju od najviše pet dana. Pripravnički angažman se provodi kroz jasno definiran, izravan posao, pripravnika kod domaćina. Pripravništvo će trajati 12 mjeseci, a moguća je fleksibilnost u broju radnih sati tijekom dana ili tjedna na osnovu opravdanih potreba/mogućnosti domaćina i osobe s invaliditetom. Po završetku pripravničkog angažmana, pripravnik/ca dobiva potvrdu o stečenom radnom iskustvu.

Kako bi pripravnički program za osobe s invaliditetom bio efikasan i kvalitetan, svaki poslodavac (domaćin) će imenovati jednog *mentora*. Mentor je posrednik – poveznica između organizacije-domaćina, pripravnika/ce i projekta POWER. Osnovne zadaće mentora su: upoznavanje pripravnika/ce s identitetom, politikama i pravilima i procedurama rada poslodavca, uvođenje pripravnika/ce u specifične radne zadatke, praćenje pripravnika/ce u izvršavanju radnih zadataka, savjetovanje pripravnika/ce po potrebi, informiranje poslodavca o realiziranim zadacima i kvaliteti obavljenog posla, redovito kontaktiranje s projektnim službenikom za pripravnički i mentorski program, pisanje završnog izvješća o radu pripravnika/ce, sudjelovanje na obuci za pripravnike. Projekt POWER će za sve mentore organizirati trodnevni trening. Tijekom treninga će se obraditi teme poput: Upoznavanje sa pojmom i modelom invalidnosti, korištenje adekvatne terminologija vezana za OSI, pojam i značajke mentorstva, karakteristike uspješnih mentora, prilagodba radnog mjesta i procesa rada, zadaci mentora u okviru POWER projekta i sl. Mentor je dužan dokumentirati utrošene radne sate mentora kroz popunjavanje evidencije radnih sati. Evidenciju radnih sati nadgleda i verificira odgovorna osoba domaćina, a kontrolira službenik za pripravnički i mentorski program Projekta.

1. **CILJEVI I REZULTATI PRIPRAVNIČKOG I MENTORSKOG PROGRAMA**

Osnovni cilj pripravničkog i mentorskog programa je podržati proces zapošljavanja osoba s invaliditetom u prekograničnom području davanjem mogućnosti osobama s invaliditetom za stjecanje radnog iskustva i razvoja profesionalnih vještina. Očekivani rezultati javnog poziva:

1. Najmanje 20 poslodavaca iz programskog područja apliciralo za angažiranje pripravnika.
2. Najmanje 20 osoba s invaliditetom angažirano kao pripravnici (10 u BiH i 10 u Crnoj Gori).
3. Svaki poslodavac - domaćin imenovao mentora za osobu s invaliditetom.
4. **PRIHVATLJIVI PRIJAVITELJI - TKO SE MOŽE PRIJAVITI?**

Na ovaj poziv se mogu prijaviti poslodavci iz Bosne i Hercegovine i Crne Gore koji:

1. Su registrirani kao pravne osobe (javna ustanova, institucija, privredno društvo, samostalni obrt, nevladina organizacija i sl.) u Sarajevu, Mostaru, Kotoru i Beranama. Poslodavci iz drugih mjesta koja pripadaju području Programa prekogranične suradnje između BiH i Crne Gore se mogu uzeti u razmatranje.
2. Uredno izmiruju sve zakonom propisan obveze prema uposlenicima što se dokazuje potvrdom nadležnih organa.
3. Nisu u stečajnom procesu što se dokazuje potvrdom o solventnosti.

*Sukob interesa:* Na ovaj poziv se ne mogu prijaviti pravne osobe koje su u potencijalnom sukobu interesa, odnosno koje na bilo koji način mogu utjecati na proces objektivnog donošenja odluka. Povjerenstvo i projektni tim zadržavaju pravo odbijanja aplikacije za koju se utvrdi da se nalazi u potencijalnom sukobu interesa sukladno domaćem zakonodavstvu i pravilima Europske unije.

1. **RASPOLOŽIVA SREDSTVA**

Za realizaciju pripravničkog programa osigurana su projektna sredstva u visini od ukupno 120.000,00 €, odnosno najviše 500,00 € (ili protuvrijednost u BAM) mjesečno po pripravniku/ci za bruto nadoknadu svih troškova pripravničkog angažmana.

Za realizaciju mentorskog programa osigurana su sredstva u visini od 8.000,00 €, odnosno najviše 4,00 € (ili protuvrijednost u BAM) bruto po radnom satu mentora. Poslodavci mogu aplicirati projektu za sufinanciranje troškova mentora. Maksimalan broj radnih sati mentora tijekom cjelokupnog pripravničkog angažmana iznosi 100 sati. Partnerske organizacije u Projektu ili poduzeća čiji su oni osnivači nemaju pravo na naknadu za mentora.

1. **PRIHVATLJIVI TROŠKOVI**

Sredstva iz ovog natječaja se mogu iskoristiti samo za financiranje sljedećih troškova:

1. Naknada za plaću, poreze i doprinose pripravnika/ce
2. Sufinanciranje mentorskog programa
3. **VREMENSKI ROK**

Javni poziv ostaje otvoren do 20.11.2018. godine. Sve prijave koje su naknadno pristigle se neće uzeti u razmatranje. Odabir prijavitelja kojima će se sufinancirati pripravnički i mentorski program kroz ovaj javni poziv će se obaviti do kraja studenog/novembra 2018. godine.

Rok za potpisivanje Ugovora je 30 dana nakon dostavljanja informacije o odabiru. Sredstva će biti na raspolaganju od početka 2019. godine, ukoliko odabrani prijavitelji ispune sve uvjete propisane ovim javim pozivom i Ugovorom.

1. **ROK I NAČIN PRIJAVE**

Podnositelji prijave trebaju poslati dokumentaciju na email adresu: z.malic@caritas.ba najkasnije do 20.11.2018.godine u 15.00 sati. Prijava treba sadržavati:

1. Prijavni obrazac (u prilogu)
2. Opis radnog mjesta za pripravnika/cu (obrazac u prilogu)
3. Potvrdu o izmirenim zakonskim obvezama izdatu od nadležne Porezne uprave
4. Potvrdu o solventnosti izdatu od poslovne banke
5. Potpisanu izjavu podnositelja prijave (Izjava u prilogu)
6. **KRITERIJI I NAČIN ZA ODABIR PODNOSITELJA PRIJAVE**

*Selekcija poslodavaca*: Prijave će, u ime Ugovarača, pregledati i ocjenjivati neovisno Povjerenstvo. Povjerenstvo će vršiti ocjenu prijava na osnovu slijedećih kriterija: dokazi o financijskim i operativnim kapacitetima podnositelja prijave za angažiranja pripravnika/ce osobe s invaliditetom, prilagođenost radnog mjesta i prostora za osobu s invaliditetom, pristupačnost radnog mjesta za osobe s invaliditetom uključujući i prometnu infrastrukturu, mogućnost primanja u stalni radni odnos pripravnika/ce nakon završetka pripravničkog angažmana, spremnost na sufinanciranje troškova pripravničkog angažmana. Prednost će se dati poslodavcima koji prethodno nisu imali uposlene osobe s invaliditetom. Izvješće o radu povjerenstva i Odluka o izboru podnositelja prijave će se dostaviti svim pravnim osobama koje apliciraju na ovaj poziv.

*Selekcija pripravnika:* Selekciju pripravnika vrši poslodavac na temelju opisa radnog mjesta, profila pripravnika i kriterija projekta POWER. Osnovni kriteriji za pripravnika su definirani u poglavlju 2 ovog dokumenta. Poslodavac može uz prijavu na javni natječaj navesti profil i ime i prezime konkretne osobe s invaliditetom koju planira angažirati kao pripravnika. Povjerenstvo projekta će u tom slučaju utvrditi zadovoljava li konkretna osoba osnovne kriterije za obavljanje pripravničkog programa. Ukoliko poslodavac nema konkretnu osobu s invaliditetom, a na osnovu opisa radnog mjesta i profila pripravnika, projekt POWER će pokušati naći zadovoljavajućeg kandidata u suradnji s korisničkim udruženjima i lokalnim Službama za zapošljavanje. Sve osobe s invaliditetom koje budu angažirane kao pripravnici obvezne su dostaviti validan dokaz o invaliditetu i o statusu nezaposlene osobe.

*Selekcija mentora:* Mentore bira sam poslodavac - domaćin na temelju svojih resursa i kapaciteta. Mentor mora biti uposlenik domaćina. Poželjne karakteristike mentora: poznavanje radnog mjesta i procedura rada kod poslodavca, prethodno iskustvo u radu s OSI ili u mentoriranju pripravnika,

spremnost za sudjelovanje na obuci, izražene komunikacijske vještine. Ime i prezime mentora, zajedno s njegovim kontaktima domaćin će dostaviti Projektu prije početka pripravničkog angažmana.

1. **POTPISIVANJE UGOVORA I NAČIN FINANCIRANJA**

Ugovor o pripravničkom angažmanu će se potpisati sa svim pripravnicima i poslodavcima. Ugovor će definirati prava, obveze i procedure za reali

zaciju pripravničkog i mentorskog programa što uključuje i financiranje troškova.

Za područje BiH potpisat će se tripartitni ugovor (pripravnik/ca, poslodavac i Caritasa BiH), te zaseban Ugovor između poslodavca i pripravnika/ce, sukladno zakonskoj regulativi. Projektna sredstva za ovu aktivnost će biti uplaćivana s projektnog računa na račun poslodavca, nakon što poslodavac dostavi dokaze Projektu o uplati sredstava za pripravnika/cu. Poslodavac vrši uplatu sredstava pripravniku/ci na temelju zakonske regulative.

Za Crnu Goru zaseban Ugovor će potpisati pripravnik/ca i Caritas Barske nadbiskupije kao opći poslodavac, te tripartitni Ugovor između Caritasa, domaćina-poslodavca i pripravnika/ca. Caritas Barske nadbiskupije će isplatiti sredstva pripravnicima na temelju zakonske regulative. Domaćin neće imati financijskih obveza prema pripravnicima.

Financiranje mentorskog programa za obje zemlje će se obaviti nakon završetka pripravničkog programa, a na temelju Ugovora Projekta i poslodavca te dostavljene dokumentacije iz poglavlja 2 ovog dokumenta.

1. **MONITORING PRIPRAVNIČKOG I MENTORSKOG PROGRAMA**

Monitoring je ujedno i alat za savjetovanje i potporu pripravniku/ci, mentoru i domaćinu. Monitoring podrazumijeva redoviti razgovor s pripravnikom/com, mentorom i/ili menadžmentom domaćina o realizaciji pripravničkog angažmana, kojeg provodi službenik za pripravnički i mentorski program u suradnji s projekt menadžerom i projekt koordinatorom. Monitoring podrazumijeva i posjetu pripravniku/ci na radnom mjestu, pregled dokumentacije (Ugovor, platne liste, evidencija radnih sati i zadatka i sl.). Kontakti sa svim mentorima i pripravnicima se realiziraju najmanje jednom mjesečno, a po potrebi i češće. Koristiti će se online alati komunikacije (skype, email) ili telefonski kontakti. Posjete pripravniku/ci će realizirati službenik za pripravnički program u Mostaru, projekt koordinator za Crnu Goru i projekt menadžer za Sarajevo i ostale lokacije po potrebi.

1. **KONTAKT**

Za sve dodatne informacije možete kontaktirati jednu od dolje navedenih osoba:

Kontakt osoba za BiH: Zlatko Malić, Caritas BiH, projekt menadžer

Email: z.malic@caritas.ba

Telefon: + 387 63 491 208

Kontakt osoba za CG: Marko Đelović, Caritas Barske nadbiskupije, projekt koordinator

Email: carbar@t-com.me

Telefon: + 382 69 056 672